CELEX: 62019CN0373
Language: da
Date: 2019-05-13 00:00:00
Title: Sag C-373/19: Anmodning om præjudiciel afgørelse indgivet af Bundesfinanzhof (Tyskland) den 13. maj 2019 – Finanzamt München Abteilung III mod Dubrovin & Tröger GbR - Aquatics

27.1.2020   
            
            
               DA
            
            
               Den Europæiske Unions Tidende
            
            
               C 27/10
            
         
      Anmodning om præjudiciel afgørelse indgivet af Bundesfinanzhof (Tyskland) den 13. maj 2019 – Finanzamt München Abteilung III mod Dubrovin & Tröger GbR - Aquatics
      (Sag C-373/19)
      (2020/C 27/13)
      Processprog: tysk
      
         Den forelæggende ret
      
      Bundesfinanzhof
      
         Parter i hovedsagen
      
      
         Sagsøger: Finanzamt München Abteilung III
      
         Sagsøgt: Dubrovin & Tröger GbR - Aquatics
      
         Præjudicielle spørgsmål
      
      
                  1)
               
               
                  Omfatter begrebet skole- og universitetsundervisning som omhandlet i artikel 132, stk. 1, litra i) og j), i Rådets direktiv 2006/112/EF af 28. november 2006 om det fælles merværdiafgiftssystem (1) også svømmeundervisning?
               
            
                  2)
               
               
                  Kan anerkendelsen af et organ som omhandlet i artikel 132, stk. 1, litra i), i Rådets direktiv 2006/112/EF af 28. november 2006 om det fælles merværdiafgiftssystem som et organ med tilsvarende formål som offentligretlige organer, der leverer uddannelse af børn og unge, skole- og universitetsundervisning, faglig uddannelse eller omskoling, følge af den omstændighed, at den undervisning, som det pågældende organ yder, består i tilegnelsen af en grundlæggende færdighed (her svømning)?
               
            
                  3)
               
               
                  Såfremt det andet spørgsmål besvares benægtende: Forudsætter skatte- og afgiftsfritagelsen i henhold til artikel 132, stk. 1, litra j), i Rådets direktiv 2006/112/EF af 28. november 2006 om det fælles merværdiafgiftssystem, at den skatte- og afgiftspligtige person er en individuel erhvervsdrivende?
               
            
         (1)  EFT 2006, L 347, s. 1.